CELEX: 62017CN0578
Language: hr
Date: 2017-10-03 00:00:00
Title: Predmet C-578/17: Zahtjev za prethodnu odluku koji je 3. listopada 2017. uputio Korkein hallinto-oikeus (Finska) – Oy Hartwall Ab

201711170241555872017/C 412/285782017CJC41220171204HR01HRINFO_JUDICIAL20171003181922Predmet C-578/17: Zahtjev za prethodnu odluku koji je 3. listopada 2017. uputio Korkein hallinto-oikeus (Finska) – Oy Hartwall Ab
 ---documentbreak--- C4122017HR1820120171003HR0028182192Zahtjev za prethodnu odluku koji je 3. listopada 2017. uputio Korkein hallinto-oikeus (Finska) – Oy Hartwall Ab
   (Predmet C-578/17)2017/C 412/28Jezik postupka: finski
      Sud koji je uputio zahtjev
   
   Korkein hallinto-oikeus
   
      Stranke glavnog postupka
   
   
      Žalitelj: Oy Hartwall Ab
   
      Druga stranka: Patentti- ja rekisterihallitus
   
      Prethodna pitanja
   
   
            1.
         
         
            Je li prilikom tumačenja uvjeta za razlikovni karakter žiga u skladu s člankom 2. i člankom 3. stavkom 1. točkom (b) Direktive 2008/95/EU Europskog parlamenta i Vijeća o usklađivanju zakonodavstava država članica o žigovima (
                  1
               ) relevantno to je li registracija žiga zatražena kao registracija za figurativni žig ili kao za žig koji se sastoji od boje?
         
      
            2.
         
         
            Ako je kvalifikacija žiga kao žiga koji se sastoji od boje ili figurativnog žiga relevantna pri ocjeni njihova razlikovnog karaktera, treba li žig, neovisno o njegovu prikazu u obliku slike, u skladu s prijavom za registraciju registrirati kao žig koji se sastoji od boje, ili ga se može registrirati isključivo kao figurativni žig?
         
      
            3.
         
         
            Ako se žig koji je u prijavi za registraciju prikazan u obliku slike može registrirati kao žig koji se sastoji od boje, zahtijeva li se za registraciju žiga – koji je u prijavi za registraciju grafički prikazan s potrebnom preciznošću u skladu sa sudskom praksom Suda u pogledu registracije žigova koji se sastoje od boje (i nije riječ o registraciji kao žiga boje kao takve, apstraktne, bez oblika i obrisa) – kao žiga koji se sastoji od boje, k tomu čvrsti dokaz o uporabi kako ga zahtijeva Ured za patente i registraciju, ili uopće bilo kakav dokaz?
         
      (
         1
      )	SL 2008., L 299, str. 25.